Námsefni grunnskólabarna í Palestínu stenst ekki kröfur UNESCO . Mynd : Peter Biro , ESB , flickr Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Eitt af því sem hefur staðið hvað mest í veginum fyrir varanlegum friði fyrir botni Miðjarðarhafs er tregða alþjóðasamfélagsins að gera sambærilegar kröfur til palestínskra yfirvalda og eru gerðar til Ísraels . Palestínska heimastjórnin ( PA ) kemst iðulega upp með framferði sem ísraelskum yfirvöldum væri opinberlega úthúðað fyrir . En stöku sinnum hafa alþjóðastofnanir þó fundið sig knúnar til að krefjast umbóta af yfirvöldum í Palestínu . Í maí 2017 gáfu Sameinuðu þjóðirnar út yfirlýsingu þar sem nafngift félagsmiðstöðvar í þorpinu Burqa var fordæmd . 1 Félagsmiðstöðin hafði verið nefnd í höfuð hryðjuverkakonu sem árið 1978 drap þrjátíu og átta almenna ísraelska borgara , þar af þrettán börn . Upp á síðkastið hafa svipaðar yfirlýsingar einnig komið frá nokkrum vestrænum ríkjum . Í september 2018 sáu yfirvöld í Belgíu sér ekki annað fært en að hætta við styrki til palestínskra grunnskóla þegar upp komst að menntamálaráðuneyti Palestínu hafði nefnt grunnskóla í höfuð sömu hryðjuverkakonu og hafði verið fordæmd af Sameinuðu þjóðunum árið áður . Þrátt fyrir það lét ráðuneytið ekki segjast og nefndi tvo grunnskóla til viðbótar í höfuð konunnar . 2 Staðlar UNESCO og námsefni palestínskra grunnskólabarna En það að grunnskólar séu nefndir í höfuð þekktra hryðjuverkamanna er ekki helsti álitshnekkir palestínska menntakerfisins . Menningarmálastofnun Sameinuðu þjóðanna ( UNESCO ) hefur ákveðin viðmið þegar kemur að innihaldi námsefnis grunnskólabarna . IMPACT-se er stofnun sem metur hvernig námsefni ýmissa landa stenst viðmið UNESCO . Í rannsóknarskýrslu sem kom út í september , kom skýrt fram að námsefni grunnskólabarna á sjálfstjórnarsvæðum Palestínumanna stenst engan veginn þau viðmið . Skýrslan tiltekur eitt hundrað dæmi þar sem innihald texta og mynda brýtur í bága við reglur UNESCO . 3 Nokkur dæmi úr skýrslunni Í dæmum 3 , 15 , 42 og 78 er vísað sérstaklega í fyrrnefnda hryðjuverkakonu . Henni er stillt upp sem hetju og fyrirmynd fyrir palestínsk ungmenni . Í dæmi 78 er hún sögð hafa drepið „ yfir 30 hermenn “ . Þessi nálgun er því miður í samræmi við þá algengu afstöðu í Palestínu að ekki er gerður greinarmunur á ísraelskum hermönnum og almennum borgurum . Því til stuðnings má vísa í orð talsmanns Hamassamtakanna frá 2014 : „ … allir Ísraelsmenn eru orðnir réttmæt skotmörk . “ 4 Dæmi 10 ber einnig vitni um þessa afstöðu þar sem fjallað er um fjöldamorðin við Ólympíuleikana í München 1972 sem hetjulega „ árás gegn erlendum hagsmunum síonista “ . Tólf voru myrtir í München – ellefu ísraelskir íþróttamenn og einn vestur-þýskur lögreglumaður . Það eru önnur gegnumgangandi stef sem birtast í dæmunum , meðal annars lofsömun píslarvættisdauða og „ heilags stríðs “ ( jihad ) . Níu dæmi í skýrslunni eru tilgreind þar sem hugtakið „ heilagt stríð “ er sett í jákvætt samhengi ( dæmi nr. 7 , 29 , 34 , 52 , 55 , 60 , 63 , 64 og 90 ) . Í nokkrum þeirra er píslarvættisdauði sýndur sem eðlilegur hluti „ heilags stríðs “ , meðal annars í dæmi 55 þar sem segir : „ Heilagt stríð er eitt þeirra hliða sem stuðla að píslarvættisdauða . “ Væntingar yfirvalda til ungmenna koma skýrt fram í dæmi 29 , en þar segir : „ Ungt fólk er öryggisventill samfélagsins því það hefur hlutverki að gegna með því … að reka óvini á flótta í heilögu stríði fyrir Allah . “ Þetta dæmi má einnig skilja í samhengi við þá afstöðu að það muni þurfa að reka alla afkomendur útlendinga frá landsvæði Ísraels svo afkomendur palestínskra flóttamanna geti sest þar að . Það er ýjað að þessari afstöðu í dæmum 70 og 91 þar sem minnst er á „ endurkomulykla “ . Þessir lyklar endurspegla ekki aðeins þá von að eftirlifandi flóttamenn frá Palestínu ( sem eru í dag mjög fáir og aldraðir ) muni flytja aftur í gömlu húsin sín , heldur einnig að afkomendur flóttamannanna muni koma og yfirtaka allar byggðir í Ísrael með tilheyrandi stríði og mannfalli . Hvergi kemur það jafn skýrt fram og í ljóðinu sem palestínskum börnum er kennt í dæmi 6 : „ Ég heiti því að fórna blóði mínu … og mun eyða eftirlifandi útlendingunum . “ Viðbrögðin í Noregi Málið hefur víða vakið athygli og var meðal annars umfjöllunarefni forsíðufréttar Aftenposten ( sem er stærsta áskriftarblað Noregs ) þann 12. nóvember síðastliðinn . Samdægurs í þættinum Dagsnytt hjá Norska ríkissjónvarpinu ( NRK ) var Line Khateeb , fyrrverandi formaður Palestínunefndarinnar í Noregi ( Palestinakomiteen ) , beðin um sitt álit á þeim dæmum sem voru tiltekin . Í viðtalinu staðfestir hún að rannsóknarskýrslan endurspegli raunverulegt eðli námsefnisins . En að hennar mati er öfgafullt innihald þess einungis skiljanleg viðbrögð Palestínumanna við atferli Ísraelsmanna á svæðinu . Auk þess heldur því fram að námsefni grunnskólabarna í Ísrael sé jafn öfgafullt og einhliða og námsefnið í Palestínu . Hún fullyrðir meira að segja að í ísraelskum námsbókum sé hvergi minnst á Palestínu . 5 En eiga fullyrðingar hennar við rök að styðjast ? Line Khateeb í þættinum Dagsnytt , þann 12. nóvember . Mynd : Skjáskot af síðu NRK Það er auðvelt að sýna fram á að svo er ekki . Á meðan námsefni á palestínsku svæðunum hefur hrakað þegar kemur að jákvæðri framtíðarsýn og samstarfsvilja 6 hefur námsefni almennra ísraelskra grunnskóla jafnt og þétt endurspeglað aukið umburðarlyndi og skilning gagnvart Palestínumönnum . Rannsókn IMPACT-se frá 2016 gefur til kynna að ísraelskt námsefni sé að öllu leiti friðsamlegra en palestínska námsefnið þó stofnunin bendi á að stöku sinnum gefi ísraelska námsefnið sjónarmiðum Palestínumanna ekki nægilega mikið vægi . 7 Þessi gagnrýni er hins vegar léttvæg í samhengi við neikvæðu innrætinguna sem palestínska námsefnið virðist vera gegnsýrt af . Það þarf ekki að leggjast í mikla rannsóknarvinnu til að komast að því að Line Khateeb fór með ósannindi um ísraelskt námsefni . Það liggur í augum upp að enginn friður mun verða fyrir botni Miðjarðarhafs fyrr en námskrá palestínskra grunnskóla verður endurskoðuð , og það mun ekki gerast fyrr en alþjóðasamfélagið kemur sér saman um að gera sambærilegar kröfur til yfirvalda í Palestínu og eru gerðar til yfirvalda í Ísrael . Það hlýtur að segja sig sjálft að það er ógjörningur að koma á friði þegar öðrum deiluaðilanum er stöðugt kennt að hafna öllum málamiðlunum frá unga aldri . Það eina sem það getur leitt af sér eru áframhaldandi átök um ókomna tíð .